Močarany

Močarany sú miestna časť mesta Michalovce, do roku 1960 samostatná obec.Močarany. In:  Nachádzajú sa na juhovýchode Slovenska. V tejto mestskej časti žije približne 600 obyvateľov.

 Poloha 
Močarany sú v súčasnosti mestskou časťou Michaloviec, ležia v ich juhozápadnej časti. Cez mestskú časť Močarany vedie priama cesta E58, ktorá sa neskôr napája na diaľnicu D1. Pôvodný močariansky chotár susedil s Pozdišovcami, Topoľanami, Michalovcami, Betlenovcami a Krásnovcami.

 Dejiny 
Prvá písomná zmienka o Močaranoch je približne z roku 1322. V najstarších časoch patrila obec do Zemplínskeho komitátu a neskôr v 14. storočí do Zemplínskej stolice. Približne v roku 1322 kráľ Karol Róbert z Anjou napísal listinu v ktorej nachádzame prvú písomnú správu o Močaranoch. Písomnosťou panovník potvrdil donáciu majetkov Drahňova a Pozdišoviec (z roku 1315) šľachticovi Michalovi z rodu Ákoš, ktoré susedili aj s Močaranmi.

 Obyvateľstvo 
Prvé sčítanie obyvateľov sa v Močaranoch konalo v roku 1598 a vtedy tam žilo asi 70 obyvateľov. Ďalšie sa konalo o dva roky neskôr a žilo tam 84 obyvateľov. Ďalší známy dátum sčítania je z roku 1715 kde počet obyvateľov klesol na približne 25. V roku 1785 počet obyvateľov stúpol nad 300. Odvtedy počet obyvateľov až do polovice 19. storočia viac-menej stagnoval. Pri zániku obce bol počet obyvateľov približne 800.

 Vývoj počtu obyvateľov v Močaranoch 
+RokPočet obyvateľov18003091828374184127418514001869657188149519006251910712191967419216001930749

 Náboženstvo 
Obyvateľstvo Močarian bolo v stredoveku katolícke. V obci mali drevený kostol, ktorého duchovnou patrónkou bola svätá Žofia. V Močaranoch sa v súčasnosti nachádza Kostol svätého Gorazda na ulici Andreja Šándora.

 Vývin náboženských pomerov v Močaranoch 
+RokRímsko-katolíciGrécko-katolíciEvanjelici a. v.ReformovaníŽidiaSPOLU186921922310214996571881182164663804951900205263961576221910250308751861712

 Voľby 
V roku 1923 sa konali prvé voľby do župného zastupiteľstva.

+Politická stranaPočet hlasovRepublikánska (agrárna) strana216Komunistická strana Československá12Československá strana socialistická6Sociálnodemokratická strana22Kresťansko-socialistická strana2Slovenská ľudová strana1Židovská strana21Počet oprávnených voličov305Počet odovzdaných hlasov286Počet platných hlasov280

 Kniha 
V roku 2018 bola vydaná kniha o histórií Močarian. Napísali ju: Ernest Sirochman, Václav Ihnát, Martin Molnár a Stanislava Rovňáková. Vydanie tejto knihy iniciovalo občianske združenie Močarany. Táto kniha sa volá Močarany kedysi a dnes.

 Šport 
V Močaranoch sídlil a pôsobil futbalový klub TJ Sokol Močarany.

 Rodáci 
 Gorazd Zvonický (* 29. júna 1913† 27. júla 1995) bol kňaz, spisovateľ a prekladateľ
 Michal Kocák (* 27. septembra 1934† 25. septembra 2024) bol slovenský literárny historik, pedagóg, editor a bývalý pracovník Matice slovenskej
 Ernest Sirochman (* 1. januára 1937† 23. februára 2019) bol spisovateľ, prozaik a editor
 Hedviga Bystrická (* 2. februára 1924† 8. januára 2018) bola mikropaleontologička a vysokoškolská pedagogička
 Dáša Kostovčík je slovenská speváčka
 Róbert Hvostaľ je hudobník

 Referencie 

Kategória:Mestské časti Michaloviec
Kategória:Slovenské obce zaniknuté zlúčením